**Босанска-Грахава** (басн.: і харв.: Bosansko Grahovo, сербск.: Босанско Грахово) — горад у заходняй частцы Босніі і Герцагавіны, які з навакольнымі паселішчамі ўтварае **абшчыну Босанска-Грахава** (басн.: , харв.:  і сербск.: Općina Bosansko Grahovo, Општина Босанско Грахово ) ў складзе Кантона 10 Федэрацыі Босніі і Герцагавіны на мяжы з Харватыяй. Суседнія абшчыны Кантона — Дрвар, Ліўна, Гламач — і іх адміністрацыйныя цэнтры знаходзяцца на нязначнай адлегласці ад Босанска-Грахава. У выніку перадачы паўночна-заходняй часткі былой вялікай абшчыны Дрвар вакол сяла *Марцін-Броду* ў падпарадкаванне Града Біхач Унска-Санскага кантона, абшчына Босанска-Грахава мяжуе з апошнім. Да Кніну, былой сталіцы Рэспублікі Сербскай Краіны, адлегласць ад Босанска-Грахава па аўтадарозе ледзьве за 30 кіламетраў.

Геаграфія
---------

Абшчына Босанска-Грахава размешчана ў горнай мясцовасці ў дыяпазоне вышыняў ад 700 да 1862 метраў над узроўнем мора. Гэтая тэрыторыя мае тыповы дзінарскі рэльеф, з характэрнымі высакагор'ямі, сярод якіх найбольш значнае тут Шатор з вяршыняй 1862 метраў, што чаргуюцца з карставымі палямі, з якіх на абшчыну прыпадае *Грахаўскае поле*, атрымаўшае назву па размешчанаму ў ім горадзе, а таксама часткі *Пашыча поля*, ды *Ліваньскага поля*.

Выгляд Босанска-Грахава з паўночна-ўсходняга боку
Босанска-Грахава знаходзіцца на водападзеле Чорнага і Адрыятычнага мора. Рэкі Струга, Унац, Гудая дачынены чарнаморскага басейну, тады як Карана ды рэкі *Ліваньскага поля* тычацца адрыятычнага. На Шаторы, на вышыні 1488 метраў размешчана *Шаторскае возера* 337x127 метра, якое з'яўляецца ледавіковым возерам, глыбінёй да 8 метраў з празрыстасцю 4 метра. Таксама ў краі маюцца яшчэ два прыродныя азёры, ды два штучных.

Босанска-Грахава знаходзіцца ў пераходнай зоне паміж кантынентальным і міжземнаморскім кліматам, тыповыя праявы якіх тут чаргуюцца. Але, гледзячы з колькасці ападкаў, ды суадносна высокага ўвільготненя, вялікі ўплыў маюць атмасферныя патокі з Адрыятыкі. 

У карставым масіве *Стражбеніца* знаходзіцца адна з вялікіх сістэмаў пячор у Босніі і Герцагавіны — пячора *Ледзяніца*, з выяўленай даследваннямі даўжынёй 697 метраў і плошчай 8477 м². Маецца шэраг другіх цікавых пячораў.

Гісторыя
--------

Насельніцтва
------------

Паводле перапісу насельніцтва 2013 года колькасць насельніцтва ў населеным пункце Босанска-Грахава склала 876 чалавек, што ў параўнанні з даваенай колькасцю жыхароў у 2 096 чалавек з'яўляецца вельмі значным скарачэннем, як і ва ўсёй абшчыне — дзе склала на 2013 год 2 028 чалавек, што нават трохі меней, чымсці толькі ў адміністрацыйным цэнтры да вайны. Гэта звязана з занадта павольным і частковым вяртаннем, пачынаючы з 1996 году, гістарычна пераважаючага сербскага насельніцтва ў абшчыну, пасля зыходу ў верасні 1995 года, падчас ратавання ад нападу харвацкіх акупантаў.

Зруйнаванні з верасня 1995 года
Склад насельніцтва ў межах тэрыторыі абшчыны Босанска-Грахава:

#### 2013

* Сербы — 2 028 (82,81%)
* Харваты — 393 (16,05%)
* Баснійцы — 6 (0,245%)
* Іншыя — 22 (0,898%)

#### 1991

* Сербы — 7 888 (94,91%)
* Харваты — 226 (2,719%)
* Мусульмане — 12 (0,144%)
* Югаславы — 135 (1,624%)
* Іншыя — 50 (0,602%)

#### 1981

* Сербы — 7 739 (85,68%)
* Харваты — 264 (2,923%)
* Мусульмане — 5 (0,055%)
* Югаславы — 978 (10,83%)
* Іншыя — 25 (0,277%)

Гаспадарка
----------

Зноскі
------

1. 1 2  Попис становништва, домаћинстава и станова у Босни и Херцеговини 2013 на територији Републике Српске — Прелиминарни резултати, Републички завод за статистику, Бања Лука, 2013. Архівавана 24 студзеня 2014.